cyanic-selkie/wikianc huggingface dataset:
प्रयास नेपाल
प्रयास नेपाल एक गैर लाभकारी र गैर सरकारी संस्था हो जो बालुवाटार-४, काठमाडौँ, नेपालमा अवस्थिति छ ।  यो संस्थाको गठन २००३ मा गरियो । यो संस्था मुख्यतः बालबालिकाको अधिकारको संरक्षण, विकास, जीवनस्तर सुधार, स्वास्थ्य र शिक्षा, वातावरण जस्ता कार्यहरूमा धयान दिने गर्द छ ।
इतिहास र विकास
जुन २००३: प्रयास नेपालले भाडाको घर किनेर १० अनाथ बालबालिकाहरूलाई समायोजन गर्न बच्चाको घर बनाएको छ ।
२००५: काठमाडौँको सडकको बालबालिकाको आवश्यकता र समस्याहरूको जवाफमा, प्रयास नेपालले बालबालिकाको लागि बच्चा बच्चाहरूको लागि नामक नयाँ कार्यक्रम सुरू गरेको थिए ।
मार्च २००५:
नागडाँडा
नागडाँडा कास्की जिल्लाको उत्तर पश्चिममा अवस्थित नमूना गाविस ढिकुरपोखरी को एक सानो सुन्दर गाउँ हो । सिम्पली, लिवाडे, सेराचौर र ढिकुरपोखरी यसका छिमेकी अन्य सुन्दर गाँउ हुन् । यो गाउँ योगेन्द्रमान सेरचन राजमार्गको नजिक पर्छ ।
विकास
नेपालकै एक विकासित दालितबस्ती पनि यहाँ छ। नेपाल युवा क्लब समग्र नागडाँडाको हितको लागि स्थापना भएको संस्था हो । यसले अहिले ढिकुरपोखरी गाविस अन्तर्गत वडा नं २ र ३ नागडाँडामा आफ्नो उत्साहशील काम गरेको छ । यहाँको अर्को संस्था दलित टोल विकास समूह ले २०७० मा गाय जोसेफ तथा विभिन्न सङ्घ संस्थाको सहयोगमा बाल विकास केन्द्र ढिकुरपोखरी २ मा स्थापना गर्यो ।
शिक्षा
यहाँ सरकारी र निजि क्षेत्रबाट सञ्चलित मात्र दुई ओटा स्कुल छन्। महेन्द्र प्रा बि निकै पुरानो स्कुल हो। यस विद्यालयमा एकीकृत नेकपा माओवादीका बर्तमान अध्यक्ष प्रचण्ड पनि पढेका थिए। त्यसै गरी यहाँ न्यु भिजन एकेडेमी पनि छ। यहाँ ५ कक्षा सम्म पढै हुन्छ। मोर्निङ स्टार उच्च मा बि ले नागडाँडाको शिक्षाको स्तरमा कायापलट ल्यायो । माछापुच्छ्रे मा बि र क्याम्पसको नागडाँडाको साक्षरता वृद्धि गर्नको भुमिका सराहनिय छ।
आर्थिक
नागडाँडाका धेरै जसो युवाहरु नेपाल बाहिर छन्। धेरै घरपरिवार यहाँ रेमिटान्सले चलेका छन्। कतिपय काठमाडौँ पोखरामा साना तिना देखि ठुलो व्यापार गर्छन्। स्थानीय भने कृषि र दोकान गरेका छन्। वि सं २०६८ मा यहाँ पोखराको पहिलो विकास बैङ्क सिटी डेभलपमेन्ट बैङ्क लिमिटेड स्थापना भयो। त्यसै गरी २०७० मा धनुष ॠण तथा सहकारी खुल्यो। त्यसै गरी २०७१ को उत्तरवर्ध तिर सृजना बैङ्किङ कार्यक्रम आयो।
परिदृश्य
प्राकृतिक हिसाबमा पनि यो ठाउँ अत्यन्त मनमोहक छ । माछापुच्छ्रे हिमालको दुई वटा काप यहाँबाट हेर्न सकिन्छ। फेवाताल पनि यहाँबाट नियाल्न सकिन्छ। बिहानको सूर्यादय हेर्न भिउटप छ। पञ्चासेदेखि थुमकाको रमाइलो वातावरण नियाल्न नागडाँडा आउनै पर्छ।
सैनामैना नगरपालिका
सैनामैना नगरपालिका लुम्बिनी अञ्चलको उत्तर पश्चिममा विश्व शान्तीका अग्रदुत तथा एसियाका तारा गौतम बुद्धको जन्मस्थल देखि करिब १५ कि.मी उत्तर मनोरम चुरे पहाडको काखमा अवस्थित पूर्व बुटवल उप–महानगरपालिका, पश्चिममा सालझण्डी गाविस, उत्तरमा पाल्पाको कचल र बल्डेङगढी गाविस, दक्षिणमा खडवा वनगाई, गजेडी र सूर्यपुरा गाविस यी चार किल्ला भित्र अवस्थित पर्रोहा र दुधराक्ष २ गाविसको मिलनबाट बनेको नगरपालिका हो । पूर्व बनकट्टा देखि पश्चिम वनकट्टीसम्म करिब १२ कि.मी. पूर्व पश्चिम लोकमार्गको भाग यस नगरपालिकामा पर्दछ । हाल यस नगरपालिकामा १२ वटा वडा रहेका छन् । ११६.२ बर्ग कि.मि क्षेत्रफल, २०६८ को जनगणना अनुसार जनसङ्ख्या ४५१७८ तथा जन घनत्व ३८९ प्रति बर्ग कि.मि छ । तिब्र बसाई सराईले गर्दा दिन प्रतिदिन जनसङ्ख्या अत्यधिक बृद्धि भईरहेको छ । नगरपालिका भित्र सबै जातजाती, भाषाभाषी संस्कृति एवं परम्पराको समीश्रण रही सुमधुर सम्बन्ध सहितको बसोबास पाईन्छ ।
धार्मिक तथा ऐतिहासिक महत्त्व
ऐतिहासिक, धार्मिक, साँस्कृतिक एवं पुरातात्विक महत्त्व बोकेको सैनामैना नामाकरणले पनि यसको छुट्टै महत्त्व बोकेको छ । विभिन्न ऐतिहासिक, धार्मिक, साँस्कृतिक एवं पुरातात्विक महत्त्वका स्थलहरु रहेको यो नगरपालिकाका गहनाको रूपमा पर्रोहा परमेश्वर बोलबमधाम, मलमला मन्दिर, मलमल चौरा बाबा, बोलबम पर्यटकीय पार्क विभिन्न मठ मन्दिरहरु, रानी कुवा, रानीबगिया आदि छन् । २ सरकारी तथा १ निजी गरी ३ क्याम्पस, सरकारी तथा निजि स्तरका उच्च माध्यमिक विद्यालय, माध्यमिक विद्यालय, निम्न माध्यमिक विद्यालय र प्राथमिक विद्यालय गरी ३२ शिक्षण संस्थाहरु रहेका छन् । सरकारी निकायहरूमा नगरपालिका, इलाका प्रहरी कार्यालय, इलाका हुलाक कार्यालय, कृषि सेवाकेन्द्र पशु सेवाकेन्द्र, ईलाका वन कार्यालय, स्वास्थ्य चौकी, उप स्वास्थ्य चौकी, कृषि विकास बैङ्क लगायत अन्य बैङ्क तथा वित्तीय संस्थाहरु तथा थुपै् गैर सरकारी संस्थाहरु रहेका छन् ।
विकास
जन प्रतिनिधि विहिन वर्तमान अवस्थामा यहाँका राजनीतिक दलहरु बीचको विकास प्रतिको एक्यवद्धता आम नागरिकहरु तथा सरोकारवालाको विकास प्रेमी भावनाका कारण स्थानीय निकाय सञ्चालन गर्न सहजता भएको छ । यस नगरपालिकामा विकासका सम्भावनाहरु धेरै छन् । कृषि, उद्योग–ब्यापार, पर्यटनलाई यहाँका नागरिकको आम्दानीको स्रोत बनाउन सकिन्छ । खुला दिसा मुक्त तथा पूर्ण खोप युक्त नगरपालिका धोषणा भै सकेको यो नगरपालिका अव पूर्ण साक्षर युक्त नगरपालिका तर्फ लम्की रहेको छ ।
मेहेरपुर जिल्ला
मेहेरपुर जिल्ला (মেহেরপুর জেলা) बङ्गलादेशको खुल्ना विभागमा रहेको एक जिल्ला हो ।
भूगोल
यो जिल्ला २३°३६' देखि २३°५८' उत्तर अक्षांश र ८८°३३' देखि ८८°५३' पुर्व देशान्तरणमा अवस्थित छ । मेहेरपुर जिल्लाले बङ्गलादेशको कुल क्षेत्रफल मध्य ७१६.०८ वर्ग किलोमिटर ओगटेको छ । यो जिल्ला बङ्गलादेशमा नारायणगञ्ज र झालोकटी पछिको सबैभन्दा सानाो जिल्लाको रूपमा रहेको छ । यस जिल्लालाई कुष्टिया र भारतको पश्चिम बङ्गाल राज्यले उत्तरबाट घेरेको छ भने दक्षिणमा चौगंगा जिल्ला घेरेको छ । त्यस्तै गरी कुष्टिया जिल्लाको पश्चिम भागले पुर्वमा घेरेको छ । यस जिल्लामा इस्मती र भौरव गरी देशकै दुई प्रमुख नदिहरू रहेका छन् ।
इतिहास
मेहरपुर बांग्लादेशको एक ऐतिहासिक जिल्ला हो जहाँ बङ्गलादेशको प्राविधिक सरकार गठन भएको थियो र गाँउमा सन् १९७१ अप्रिल १७ मा गाउँले विधान ल्याइएको थियो । सम्पूर्ण उद्घाटन कार्यक्रम स्थानीय नेता मोमिन चौधरी र एमएम रुस्तम अलीको निरीक्षण आयोजित भएको थियो । बङ्गलादेशको पहिलो प्रदशीय सरकार ताजुदिन अहमद र सियाद नजरुल इस्लामको नेतृत्वमा यही जिल्ला गठन गरिएको थियो । त्यस दिन पछि १८ अप्रिल १९७१ मा पाकिस्तानी सेनाले अमजुपी गाउँ ८ जना सर्वसाधारणहरूलाई मारेका थिए । मेहेरपुर पहिला कुष्टिया जिल्लाको एक उप-जिल्ला रूपमा रहेको थियो भने सन् १९८३ मा यसलाई जिल्लाको रूपमा घोषित गरिएको थियो ।  मेहेरपुर नगरपालिका बङ्गलादेशकै सबैभन्दा पुरानो नगरपालिका मध्ये एक हो जुन सन् १९५९ मा स्थापना गरिएको थियो ।
प्रशासन
भारतमा ब्रिटिश शासनकालमा मेहेरपुर नैडिया जिल्लाको अधीन रहेको थियो । मेहरपुर सहर १६ शताब्दीको सुरुमा स्थापना भएको थियो । मेहेरपुर नगरपालिका १९६० मा गठन भयो भने मेहेरपुर जिल्ला २४ फेब्रुअरी १९८४ मा स्थापना भएको थियो । मेहेरपुर जिल्ला ३ उप-जिल्लामा विभाजन भएको थियो: जुन यस प्रकार छन् ।
जनसङ्ख्या
सन् २०११ को राष्ट्रिय जनगणना अनुसार यस जिल्लाको कुल जनसङ्ख्या ४,९१४,३६ रहेको छ जसमध्ये पुरुषको जनसङ्ख्या ३,०३१,६६ रहेको छ भने महिलाको जनसङ्ख्या २,८८२,७० रहेको छ । यस जिल्लाको जनधनत्व ९१५.२ प्रति किलोमिटर रहेको छ । धर्मका आधारमा यस जिल्लामा इस्लाम जनसङ्ख्या ५,७६९,६२ रहेको छ भने हिन्दुको धर्मको सङ्ख्या ६७७९, बुद्ध धर्म ७३८९, इसाई धर्म २१ र अन्य २८५ रहेका छन् ।
अर्थतन्त्र
यस जिल्लाको मुख्य आय श्रोतको बाटो भनेको कृषि र खेती जसमा जिल्लाकै ६९.९५% मानिसहरू संलग्न छन् । यस जिल्लाका मानिसहरू अन्य जस्तै ३.२४% मजदुरी, उद्योग र कलकारखानामा ०.८७%, वाणिाज्यका १३.८३%, रेमिटेन्स ०.५९%, सञ्चार र यातायातमा २.२१%, सरकारी कार्यलयहरूमा ३.८१% ,धर्म सेवामा ०.१४% र अन्यमा ५.३३% रहेका छन् ।
शिक्षा
यस जिल्लाको अौसत साक्षरता दर ३७.८% रहेको छ जसमध्ये पुरुषको साक्षरता दर ३९.९% छ भने महिलाको ३५.६% रहेको छ । यस जिल्लामा ७ क्याम्पस, ६० माध्यमिक विद्यालय, २०० प्राथमिक विद्यालयहरू रहेका छन् । ती मध्य मेहेरपुर सरकार क्याम्पस (१९६२), मजिवनगर डिग्री क्याम्पस (१९८३), गङ्गानी डिग्री क्याम्पस (१९८३), मेहेरपुर जिल्ला उच्च माध्यमिक विद्यालय(१८५४), मेहेरपुर नमुना उच्च माध्यमिक विद्यालय (१८५९), मेहेरपुर जिल्ला छात्र माध्यमिक विद्यालय (१९४०) आदि यस जिल्ला उत्कृष्ट विद्यालयहरू हुन् ।
भिएनजी निगम
भिएनजी निगम वा मात्र (भिएनजी) भियतनामको एक प्रविधि कम्पनी हो । सन् २००४ मा स्थापित यस कम्पनी डिजिटल सामग्री र अनलाइन मनोरञ्जन तथा सामाजिक सञ्जाल र ई-वाणिज्य जस्ता लोकप्रिय सेवाहरू सञ्चालन गर्दछ।
हाल कम्पनीका १०० मिलियन अनलाइन प्रयोगकर्ताहरू रहेका छन् ।
इतिहास
भिएनजी ९ सेप्टेम्बर २००४ मा भिना गेमको नाममा स्थापित भएको थियो । किड्सफ्टको साथ हस्ताक्षर भएपछि भो ल्याम ट्रुएन काइ नामक भिडियो खेल भियतनामको पहिलो व्यापक मल्टीप्लेयर अनलाइन भूमिकामा रहने खेल बनेको थियोे । सञ्चालनको एक महिना पछि यसका २००,००० अनलाइन प्रयोगकर्ताहरू पुगेका थिए ।
कम्पनीले इन्टरनेट प्रयोगकर्ताहरूको लागि इन्टरनेट साइबर स्टेशन प्रबन्धक जस्तै विकासशील सफ्टवेयर उत्पादनमा ध्यान केन्द्रित गरेको थियोे । कम्पनीले जिङ ब्राण्ड अन्तर्गत वेब उत्पादनहरू पनि विकास गर्यो जसले यो व्यापक मञ्चको जानकारी, जडान र प्रयोगकर्ताको लागि मनोरञ्जनको ब्यबस्था गरेको छ । अगस्ट २००८ मा भिएनजी निगम नामको रूपमा अलेक्सा ले जिङ एमपि ३ लाई भियतनामको अनलाइन सङ्गित खोजी उपकरण र सङ्गित सुन्ने माध्यमको रूपमा सबैभन्दा लोकप्रिय वेबसाइटको सुचीमा राखेको थियोे ।
कम्पनीले "थुआन थिएन किम" नामक अनलाइन खेलको विकास गरेको थियोे जसले सन् २०१० मा गेमिङ समाधान र इलेक्ट्रोनिक मनोरञ्जनका क्षेत्रमा "साओ खुइ" पुरस्कार जितेको थियोे ।
डाटा केन्द्र
निगमका, हो चि मिन्ह र हानोइमा गरी २ वटा डाटा केन्द्रहरू रहेका छन् ।
भिएनजी संस्कृति
निगमको मुख्यालय हो ची मिन्ह सहरमा रहेको छ । भियतनामका ठूला सहरहरू सहित हनोई र डनाङ र भियतनामका विभिन्न प्रदेशहरूमा यसका ७ वटा शाखाहरू छरिएर रहेका छन् ।
डिजिटल सामग्री र अनलाइन मनोरञ्जन
जुनि एक अनलाइन गैर-लाभकारी शिक्षा परियोजना हो जुन भिएनजी र भिएनआइएफ द्वारा सञ्चालन र लगानी गरिएको छ, जुन आधिकारिक रूपले मार्च २०१४ मा प्रकाशित गरिएको थियो । २०१४ मा, यसका १ लाख २४ हजार सदस्यमा दैनिक ४ हजार भन्दा बढी सक्रिय सदस्यहरू रहेका थियो । जुनिको प्रकाशन पछि यसलाई सक्षम शैक्षिक परियोजना मध्ये एकको रूपमा मूल्याङ्कन गरिएको थियो । हाल यसमा १४६६ परीक्षाका नमूनाहरू, ६१८ भिडियो व्याख्यानहरू र १२४ प्रमुख विषयहरू रहेका छन् ।
इस्लामी सहयोग सङ्गठन
इस्लामी सहयोग सङ्गठन منظمة التعاون الإسلامي; Organisation de la coopération islamique), पूर्व इस्लामी सम्मेलन सङ्गठन , सन् १९६९ मा स्थापना भएको एक अन्तरसरकारी सङ्गठन हो, जसमा ५७ सदस्य राष्ट्रहरू रहेका छन्। ४८ मुस्लिम बाहुल्य देशहरू यसका सदस्य राष्ट्रको रूपमा रहेका छन्। सङ्गठनको उद्देश मुस्लिम विश्वको सामूहिक आवाज हो र अन्तर्राष्ट्रिय शान्ति र सद्भावलाई बढावा दिने भावनात्मक रूपमा मुस्लिम विश्वको हितको रक्षा र संरक्षण गर्न काम गर्दछ।
ले संयुक्त राष्ट्र सङ्घ र युरोपेली सङ्घमा स्थायी प्रतिनिधिमण्डलहरू छन्। को आधिकारिक भाषा अरबी, अङ्ग्रेजी र फ्रान्सेली हो। यसले बडापत्रको ढाँचा भित्र विभिन्न सम्बद्ध, विशिष्ट, र सहायक अङ्गहरू रहेका छन्। सन् २०१५ मा सदस्य राष्ट्रहरूको सामूहिक जनसङ्ख्या १.८ अर्ब भन्दा बढी रहेको थियो, जुन विश्वको जनसङ्ख्याको एक चौथाइभन्दा थोरै कम थियो। सामूहिक क्षेत्रफल ३१.६६ वर्ग किलोमिटर रहेको छ।
शक्ति समूह
शक्ति समूह एक गैर-लाभकारी सङ्गठन हो जो महिला हस्तक्षेप विरुद्ध काम गर्दै छ । यो नेपालमा आधारित छ र भारतमा तस्करहरूको बागवानीद्वारा बनाईएको थियो । यो सङ्गठन एक रमोन मग्ससेय पुरस्कार २०१३ को प्राप्तकर्ता हो ।
पर मर्टीसेकर
पर मर्टीसेकर आर्सनल फुटबल क्लबका रक्षात्मक घेराका खेलाडी हुन् । अग्लो कदका मर्टीसेकरले जर्मन टोलीबाट भने सन्यास लिइसकेका छन् ।
जान्जिबार राष्ट्रिय फुटबल टोली
जान्जिबार राष्ट्रिय फुटबल टिम अन्तर्राष्ट्रिय फुटबल प्रतियोगितामा जान्जिबारको प्रतिनिधित्व गर्ने पुरुष फुटबल टिम हो । यो जान्जिबारमा फुटबलको लागि शासकीय निकाय जान्जिबार फुटबल संघको नियन्त्रणमा रहेकोे छ ।
नब नेपालि भासा
नब नेपालि भासा अर्थात् नव नेपाली भाषा, नेपाल प्रज्ञा प्रतिष्ठानले वर्णविन्यास सम्बन्धी २०६९ को निर्णय अनुसार फेरबदल गरिएको भाषिक नियम हो
२०१५ प्रो कबड्डी लिग
२०१५ प्रो कबड्डी लिग प्रो कबड्डी लीगको पहिलो सत्र हो। यो सत्र १८ जुलाईमा २०१५ मा सुरु भएको थियो। ५६ वटा म्याच ८ टीम मध्य खेलिएको थियो। यो सत्रको पहिलो म्याच १८ जुलाई २०१५ मा यू मुम्बा र जयपुर पिन्क पेन्थर्स बिच भएको थियो। यो खेल ५ विभिन्न भाषा स्टार स्पोर्ट्स द्वारा देखाएको थियो।
प्लेअफ चरण
सबै म्याच सरदार वल्लभ भाइ पटेल इन्डोर स्टेडियम मा खेलिएको थियो।
सुधा रगुनाथन
सुधा रगुनाथन एक भारतीय कर्नाटिक गायिका, गायक र संगीतकार हुन्। उनलाई १९९४ मा तमिलनाडु सरकार द्वारा कालाइमानी पुरस्कार, भारत सरकार द्वारा पद्मश्री (२००४ र पद्म भूषण (२०१५  र २०१३  मा मद्रास संगीत एकेडेमी द्वारा संगीता कलानिधि प्रदान गरिएको थियो।
प्रारम्भिक जीवन र शिक्षा
सुधा रगुनाथन (née Sudha Venkatraman) को जन्म ३० अप्रिल १९५६ मा चेन्नईमा भएको थियो र पछि उनी बैंगलोरमा सारियो। उनले आफ्नो स्कुलिङ गुड शेफर्ड कन्भेन्ट, चेन्नईमा गरेकी थिइन्। उनले इथिराज कलेजमा अध्ययन गरिन  र अर्थशास्त्रमा स्नातकोत्तर डिग्री हासिल गरिन ।
तालिम
सुधा रगुनाथनले कर्नाटक संगीतको प्रारम्भिक तालिम आफ्नी आमा वी. चूडामणिबाट लिएकी थिइन्। तीन वर्षको उमेरदेखि उनले भजन, हिन्दू भक्ति गीतहरु सिक्न थालिन्। उनको शिक्षा बीवी लक्ष्मणको नेतृत्वमा जारी रह्यो। १९७७ मा, उनले कर्नाटिक संगीतको डोयेन डा. एमएल वसन्त कुमारी अन्तर्गत संगीत अध्ययन गर्न भारत सरकारको छात्रवृत्ति प्राप्त गरिन, जसको विद्यार्थी उनी तेह्र वर्षसम्म रहिन।
गुरुकुल शैलीमा डा. एमएल वसन्तकुमारी अन्तर्गत प्रशिक्षित, यसले शिक्षक र अन्य चिकित्सकहरुलाई उनीहरुको शैली र शैली अवशोषित गर्न पर्याप्त मात्रामा सुनेको थियो। उनको कर्तव्यको एक भागमा कन्सर्टहरुमा उनको शिक्षकको तानपुरामा संगत थियो, र कन्सर्टहरुमा पनि उनको साथ थियो। उनको आफ्नै शब्दमा, "१९७७ देखि १९९० सम्मको १३ वर्षको अवधि, पूर्ण अवशोषण र आन्तरिककरणको चरण! औपचारिक वातावरणमा पढाइ हुँदैनथ्यो । कच्छेरिस (कन्सर्ट) को समयमा उहाँसँग हुँदा हामीले सिक्यौं। हामीले उहाँको गितलाई हाम्रो दिमागमा रेकर्ड गर्थ्यौं र त्यसपछि जटिलताहरु सिक्दै यसलाई पुन: बजाउने। यो एकदमै चुनौतीपूर्ण र फरक अनुभव थियो र मैले उहाँबाट धेरै चाँडै सिक्न थालेको हुनाले, मेरो दिमाग स्पन्ज जस्तै थियो र मैले सुनेका कुराहरु अवशोषित गरिन ।"
जनवरी २०१५ सम्म, उनी अशोक मित्रन द्वारा २००९ मा प्रकाशित उपन्यासमा आधारित आगामी तमिल फिल्म 'थन्नीर' बाट संगीत निर्देशकको रूपमा कोलिउडमा डेब्यू गर्ने तयारी गर्दैछिन्।
प्रदर्शन र आलोचनात्मक स्वागत
सुधा रगुनाथनले सन् १९९० देखि हरेक वर्ष मद्रास म्युजिक सिजनमा प्रस्तुति दिइरहेकी छिन्, जुन वर्ष उनका गुरु डा. एमएल वसन्तकुमारीले अन्तिम सास लिनुभयो। उनलाई भारतको प्रमुख कर्नाटिक कलाकार मध्ये एक मानिन्छ। २०१३ मा उनी मद्रास म्युजिक एकेडेमीको संगीता कलानिधिबाट सम्मानित भइन्। उनलाई जनवरी २०१५ मा भारतको तेस्रो-सर्वोच्च नागरिक सम्मान पद्मभूषण प्रदान गरिएको थियो।
२ अक्टोबर २०१६ मा, संयुक्त राष्ट्र संघले भारतको कर्नाटक संगीत कलाकार भारत रत्न डा. एमएस सुब्बुलक्ष्मीलाई सम्मान गर्न टिकट जारी गर्यो र यो टिकट सुधा २ अक्टोबर २०१६ मा संयुक्त राष्ट्र संघमा उनको प्रदर्शनको सम्मान गर्न प्रदान गरिएको थियो।
अध्यापन
कर्नाटिक संगीतकारहरु पछ्याउँदै, सुधा रगुनाथनले पनि आफ्ना विद्यार्थीहरुलाई परम्परा सिकाउनुभएको छ। सुधाले २०१७ मा विजयादशमीको दिनमा आफ्नै स्कूल सुधार्णव एकेडेमी फर म्युजिकल एक्सेलेन्स खोलिन्। विद्यालयमा सुधा रगुनाथनसँग उनका विद्यार्थीहरुको एक संकाय छ र उनले विश्वभरका धेरै ठाउँहरुमा लेक प्रदर्शन र कार्यशालाहरु सञ्चालन गरिसकेका छन्।
व्यक्तिगत जीवन
सुधाले रगुनाथनसँग विवाह गरिन र उनीहरुका कौशिक र मालविका नामका दुई सन्तान छन्।
परोपकारी कार्यहरु
सुधा आफ्ना परोपकारी कार्यका लागि परिचित छिन्, र उनले सन् १९९९ मा 'समुदाय फाउन्डेसन' खोलेका थिए जसको उनी संस्थापक र प्रबन्धक ट्रस्टी हुन्। फाउन्डेसनले बालबालिकाको स्वास्थ्य सेवा, घरका लागि पूर्वाधार सहयोग र बालबालिकाको मुटुको शल्यक्रियाका क्षेत्रमा विपन्न वर्गलाई सहयोग गरेकी छन। फाउन्डेसनले गुजरात भूकम्प र ओरिसाको चक्रवात राहतका लागि कोष पनि उठाएको छ।
ओलिभर कान
ओलिभर रल्फ कान पुर्व जर्मन फुटबल गोलरक्षक हुन् । कार्लस्रुहर एससीको युवा टोलीबाट १९७५ मा फुटबल जीवनमा पदार्पण गरेका कानले १२ वर्षपछी व्यवसायिक रूपमा क्लब प्रतियोगितामा डेब्यु गरेका थिए । १९९४ देखि २००८ को अन्तरालमा बायर्न म्युनिखमा रहेर आफ्नो व्यवसायिक फुटबल खेललाई पुर्णविराम लगाएका कान २००० को दशकको उत्कृष्ट गोलरक्षक का रूपमा विश्वसामु परिचित छन् । उनका प्रशंसकहरूले उनको खेल शैलीको प्रशंसा गर्दै भोल-कान-ओ ("भोल्कानो" अर्थात ज्वालामुखी) नाम दिएका थिए ।
कान जर्मन इतिहाँसकै सफलतम खेलाडीका रूपमा चिनिन्छन् । उनी सम्मिलित टोलीले आठ बुन्डेस लिगा, ६ डिएफबी-पोकल, १९९६ मा युइएफए कप, र २००१ मा युइएफए च्याम्पियन्स लिग अनि अन्तरमहादेशिय कप जितेको थियो । उनको व्यक्तिगत योगदानका कारण लगा लग चार पटक युइएफए उत्कृष्ट यूरोपिय गोलरक्षक पुरस्कार, तीन विश्वको उत्कृष्ट गोलरक्षक पुरस्कार, र दुइ पटक जर्मन वर्ष फुटबलर ट्रफी जितेका थिए । २००२ फिफा विश्वकप मार्फत कान प्रतियोगिता इतिहाँसमै गोल्डेन बल जित्ने पहिलो र एकमात्र गोलरक्षक बनेका थिए ।
नियमित गोलरक्षक आन्द्रेस कोप्केले राष्ट्रिय टोलीबाट सन्यास लिएपछी ओलिभर कानले गोलरक्षकको भूमिका निर्वाह गर्न अवसर प्राप्त गरे । सन् १९९४ देखि २००६ सम्म राष्ट्रिय टोलीको प्रमुख सदस्यका रूपमा रहेका उनकै कप्तानीमा जर्मन टोली २००२ फिफा विश्वकपको फाइनलसम्म पुगेको थियो । टोलीको कमजोर प्रदर्शनका बावजुद उनकै गोलरक्षण कतिपय खेलमा निर्णायक सावित भयो । फाइनल खेल जर्मनीले ब्राजिललाई २-० ले सुम्पिएको थियो जहाँ ब्राजीली स्ट्राइकर रोनाल्डोले गोल गरे । कान उक्त प्रतियोगिता अवधिभरकै उत्कृष्ट खेलाडीका रूपमा गोल्डेन बल जित्न सफल भए । उनी सम्मिलित जर्मनी राष्ट्रिय फुटबल टिमले १९९६ को युइएफए यूरो जितेको थियो ।
चाणक्य नीति
चाणक्य नीति चाणक्यद्वारा नीति नियम सम्बन्धी अनेक कुराहरु लेखिएको ग्रन्थ हो । अरु कुनै ग्रन्थमा नपाइने विषयहरु रहेकाले यो पूरा विश्वभरमा पढ्ने गरिन्छ; यसमा आदर्श व्यवहार यथार्थको सुन्दर तरिकाले समन्वय गरिएको छ ।
अध्यायहरू
चाणक्य नीति आचार्य विष्णुगुप्त चाणक्य वा कौटिल्य रचित नीति ग्रन्थ चाणक्य नीति दर्पण व्यावहारिक जीवनका लागि श्रेष्ठ मार्गदर्शक नीति मानिन्छ । यसमा बताइएका नीतिहरूको दैनिक जीवनमा कति व्यावहारिकता छ, त्यो कुरा सो ग्रन्थको अध्ययनले स्पष्ट गर्छ । यो ग्रन्थ नेपालका गुरुकुल पाठ्यक्रमको एक प्रमुख विषय हुने गर्थ्यो ।
केहि संस्कृतका पद्य र नेपाली अनुवाद
मूढैः पाषाणखण्डेषु रत्नसंज्ञा प्रदीयते ।।
अर्थ - पृथ्वीका तीन रत्न हुन्छन्, जल, अन्न र सुभाषित । तर मूर्खहरूले पत्थरका टुक्राहरूलाई रत्नधन मानेका हुन्छन् ।
पुनः पुनः प्रवर्धेत तस्माच्शेषं न कारयेत् ।।
नेपाली अनुवाद = अग्नि, ऋण, र शत्रुको अलिकति पनि शेष नराख्नु । यो शेष छिटै बढेर सताउन सक्छ । विक्रमार्जितराज्यस्य स्वयमेव मृगेंद्रता ।।
अर्थ -वनको राजा सिंहलारई न कुनै अभिषेक हुन्छ, न कुनै संस्कार हुन्छ । उसको आफ्नो पौरखले उ राजा भएको हो । बलं मूर्खस्य मौनित्वं चौराणामनृतं बलम् ।।
अर्थ -दुर्बलको बल राजा (सरकार) हो । बालकको बल रुनु हो । मूर्खको बल मौन हो र चोरको बल ढांट्नु हो ।
चत्वारि तस्य वर्धन्ते आयुर्विद्या यशोबलम् ।।
अर्थ -जसले नित्य आफ्ना मान्यजनलाई आदरपूर्वक अभिवादन गर्छ उसले यी चार कुराहरूमा निरन्तर वृद्धि प्राप्त गरिरहन्छ– १. आयु, २. विद्या, ३. यश र ४.बल । आफ्नो घर परिवारका मान्यजनको आशीर्वादले आयु र स्वास्थ्य, वृद्धहरूको संगत गर्नाले ज्ञान, इष्टमित्रहरूको सहयोगले धनसम्पत्ति, र साथ पाउंदा बल बढ्छ । आफुभन्दा उमेरमा जेठा सदस्यहरूलाई असम्मान गर्ने व्यक्तिले सफलता प्राप्त गर्न सक्दैन । यी गुण नभएको व्यक्ति जतिसुकै योग्य भए पनि उसको उन्नतिमा बाधाहरु आउंछन् । मान्य जनको शुभकामनाले यी बाधाहरूबाट सजिलै पार पाइन्छ ।
अहश्च रात्रिश्च उभेश्च सन्ध्येश्च धर्मश्च जानाति नरस्य वित्तम् ।
अर्थ -मानिसले उचित तरीकाले धन आर्जन गरेको छ कि छैन भन्ने कुराको निरीक्षणका लागि निम्नलिखित शक्तिहरूले निरन्तर अनुगमन गरिरहन्छन् १. दिउसोमा सूर्य २. रातिमा चन्द्र ३.एकान्तस्थलमा पनि बग्ने हावा ४.आगो ५.आकाश ६.पृथ्वी ७.जल ८.हाम्रो आफ्नै आत्मा ९.यम १०.दिवाको शक्ति, उज्यालोपन ११.रात्रिको शक्ति, अन्धकार १२.उषा १३.सन्ध्या १४.धर्म जसले अनुचित तरीकाले धन आर्जन गर्छ उसले कहिल्यै पनि सुख प्राप्त गर्न सक्दैन । सधैं शंका र चिन्ता रहन्छ र एक दिन उसले आफ्नो गलतीको सजायं पाउंछ भन्ने नैतिक सन्देश यस श्लोकमा छ । एक दर्जन स्थानबाट निगरानी गरिएको अपराधी कहांबाट उम्कन सफल होला र ?
पादं सब्रह्मचारिभ्यः पादम् कालक्रमेण च ।।
अर्थ - कुनै व्यक्तिमा जेजति ज्ञान हुन्छ त्यसलाई शतप्रतिशत मान्दा १.पच्चीस प्रतिशत उसले आचार्यबाट प्राप्त गर्छ, २. पच्चीस प्रतिशत उसको आफ्नै मेधा (बुद्धि)ले आर्जन गर्छ, ३.पच्चीस प्रतिशत साथीहरूको संगतले प्राप्त गर्छ र ४.बांकी पच्चीस प्रतिशत उसको जीवनको अनुभवले प्राप्त गर्छ । आचार्यहरूले शिक्षकलाई जेजति ज्ञान हस्तान्तरण गर्छन् त्यो सबका सब विद्यार्थीहरूले प्राप्त गर्दैनन् । त्यसको केही अंश मात्र ग्रहण गर्छन् । केही बुझ्छन्, केही बुझ्दैनन् । न बुझेकोमध्ये उसले केही आफ्नो श्रमले र केही साथीहरूसँग विचार विमर्श गरेर ज्ञान आर्जन गर्छन् । जेजति ज्ञान आर्जन गरेको भए पनि केही सिक्नका लागि बांकी रहन्छ । जिन्दगी भरि सिक्दै जानु पर्छ । केही ज्ञान जिन्दगीबाट लिनै पर्छ । अर्थात् परेर सिक्ने अंश जिन्दगीबाट प्राप्त गरिन्छ । यो सतत चलिरहन्छ ।
षट्गुणो व्यवसायश्च कामश्चाद्रष्टगुणाः स्मृतः ।।
अर्थ -प्रकृतिले नै स्त्री र पुरुषमा अलग अलग गुण दिएको छ । स्त्रीहरूमा पुरुषको तुलनामा पोषण र आहार, निर्णय गर्ने बौद्धिकता, व्यस्त रहिरहने क्षमता, र इच्छपूर्तिको क्षमता यस प्रकार हुन्छ, १. दोब्बर बढी पोषणको आवश्यकता २. चार दोब्बर बढी बौद्धिक निर्णय लिने क्षमता ३. छ दोब्बर बढी निरन्तर एकाग्रतापूर्वक काम गर्ने योग्यता ४.आठ दोब्बर बढी इच्छाहरु सन्तुष्ट गर्नसक्ने क्षमता स्त्री र पुरुषमा असमानता प्राकृतिक हो । तर यस असमानतामा चाणक्यले स्त्रीहरूलाई हरेक क्षेत्रमा विशिष्टता प्रदान गरेका छन् । यहा“ भनिएका मध्ये कतिपय विशेषताहरु आधुनिक चिकित्सा शास्त्री र मनोवैज्ञानिकहरूले पनि पुष्टि गरेका छन् । आचार्य रजनीशले एक स्थानमा के भनेका छन् भने स्त्रीको शरीरमा पौष्टिकता संचयको क्षमता नौ महिनाका लागि हुन्छ भने पुरुषको शरीरमा यो तीन महिनाका लागि हुन्छ । रोग प्रतिरोध क्षमता पुरुषभन्दा महिलामा हुन्छ तथा संवेगात्मक सन्तुलनमा महिलाहरू पुरुषभन्दा बढी सक्षम हुन्छन् भन्ने कुरा आधुनिक समयका अनुसन्धानहरूले सिद्ध गरेका छन् । उदारचरितानां तु वसुधैव कुटुम्बकम् ।।
फाली
फाली सिधा फलामको टुक्रा हो । यो काठमा अडयाईएको तिखो हुन्छ । त्यस भन्दा माथिल्लो भागमा काठको अनौ हुन्छ । यो हलो निर्माणमा आवश्यक पर्छ  ।
केनोपनिषद
सामवेदको जैमिनीय शाखाको ब्राह्मण ग्रन्थको नवौँ अध्यायको  नाम केनोपनिषद् हो । यसलाई ब्राह्मणोपनिषद् पनि भनिन्छ । यस उपनिषद्का चार खण्ड छन् । उपास्य ब्रह्म र निर्गुण ब्रह्मका बिच पाइने भेदको विवेचन प्रथम खण्डको प्रतिपाद्य विषय हो भने द्वितीय खण्डमा ब्रह्मको रहस्यमय रूपको वर्णन पाइन्छ । त्यसै गरी तृतीय तथा चतुर्थ खण्डमा उमा हैमवतीको मनोरम आख्यानका माध्यमबाट परब्रह्मको सर्वशक्तिमत्ता तथा देवताहरूको अल्पशक्तिमत्ताको दिक्दर्शन गरिएको छ ।
पोखरा प्रिमियर लिग २०७५
पोखरा प्रमियर लिग २०७५ (प्रायोजित नाम नमस्ते पोखरा प्रिमियर लिग) नेपाली ट्वान्टी२० क्रिकेट प्रतियोगिता, पोखरा प्रिमियर लिगको पहिलो संस्करण हो। यो प्रतियोगिता हरेक वर्ष नेपालको एक सुन्दर सहर पोखरामा हुने गरेको छ। यस पहिलो पोखरा प्रिमियर लिग कात्तिक ९ देखि कात्तिक २० गतेसम्म आयोजना गरिएको थियो। यस प्रतियोगितालाई क्विन्स इभेन्ट म्यानेजमेन्ट प्रालिले प्रबन्धन गरेको छ। २०७५ मा पोखरामा पहिलो पटक आयोजना भएको पोखरा प्रिमियर लिगलाई अन्तर्राष्ट्रिय क्रिकेट काउन्सिलले मान्यता प्रदान गरेको थियो।
यस पोखरा प्रिमियर लिगको शीर्षक प्रायोजन भने नमस्ते प्रिमियम बियरको गरेको थियो जसका कारण प्रतियोगिताको नाम नमस्ते पोखरा प्रिमियर लिग भएको थियो। विजेता बन्दै पोखरा पल्टनले २७ लाख नगद पुरस्कार र उप-विजेता बन्दै चितवन राइनोजले १० लाख नगद पुरस्कारमै चित्त बुझाएको थियो। यो नेपालको टी-२० लिगमा सर्वाधिक राशीको पुरस्कार हो।  पोखरामा सम्पन्न भएको पोखरा प्रिमियर लिग क्रिकेट प्रतियोगितामा चितवनलाई ३ विकेटले पराजित गर्दै पोखराले उपाधि उचालेको थियो।
डायना हेडेन
डायना हेडन (जन्म १ मे १९७३) एउटा भारतीय सुपरमोडेल तथा विश्व सुन्दरी प्रतियोगिताको विजेता हुन् । उनले सन् १९९७ मा फेमिना मिस इन्डिया वर्ल्ड तथा मिस वर्ल्ड १९९७ प्रतियोगिता जितेकी थिइन् । उनी विश्व सुन्दरी प्रतियोगिता जित्दा २४ वर्षकी थिइन् ।
व्यक्तिगत जीवनी
डायना हेडनले सन् २०१३ सेप्टेम्बर १३ मा अमेरिकी कोलिन डिकसँग विवाह गरेकी थिइन् । कोलिन एउटा अन्तर्राष्ट्रिय संस्थामा मुम्बईमा कार्यरत थिए ।
जोतारो
जोतारो अथवा जोतरो एक डोरी हो । यसको प्रयोग जुवामा गोरुलाई बाँधेर अढ्याउनको लागि गरिन्छ । जुवाको सैलाको टुप्पोमा मसिनो र बलियो डोरीको प्रयोग गरेर गोरुलाई बाँध्ने गरिन्छ ।
पोखरा पल्टन
पोखरा पल्टन एक नेपाली क्रिकेट क्लब वा टोली हो। जसले पोखरामा आयोजना हुने पोखरा प्रिमियर लिग मा आफ्नो सहभागीता जनाउने गर्दछ। यो टोलीले पहिलोपटक आयोजना भएको पोखरा प्रिमियर लिग २०७५ को उपाधि समेत जित्न सफल भएको थियो। उक्त प्रतियोगिताको फाइनलमा चितवन राइनोजलाई ३ विकेटले पराजित गर्दै पोखराले उपाधि उचालेको थियो   ।
ईशावास्योपनिषद
परिचय
शुक्ल यजुर्वेदको माध्यान्दिनीय संहिताको अन्तिम (चालिसौं) अध्यायको नाम इशावास्योपनिषद् हो । ईशावास्यमिदं सर्वम् भन्ने प्रारम्भिक पङ्क्तिका आधारमा प्रस्तुत उपनिषद्को नाम ईशावास्योपनिषद् रहेको देखिन्छ । यसलाई ईशोपनिषद पनि भनिन्छ । यसमा १८ पद्य छन् । यसले ब्रह्मविद्याका बारेमा प्रकाश पारेको छ । यसले निष्काम भावले कर्म गर्ने शिक्षा दिएको छ । अद्वैत भावनाको सशक्तीकरण गर्नु पनि यसको अर्को उद्देश्य हो । उपनिषद कर्म उपासनाकाण्ड पछि ज्ञान काण्ड अन्तर्गत ईश उपनिषद पर्दछ । यसलाई ईशोपनिषद पनि भनिन्छ । पहिलो मन्त्रमा ईशावास्य भनिएकोले यसलाई ईशावास्य उपनिषद पनि भनिन्छ । यस उपनिषदमा १८ मन्त्रहरु छन् । शुक्ल यजुर्वेदको ४० औँ अध्यायका यी मन्त्रहरु हुन् । ईशादि नौ उपनिषद मध्ये यस उपनिषदलाई प्रथम स्थान प्राप्त छ । अन्य उपनिषदमा जस्तै यसमा पनि वक्ता र श्रोता गुरु शिष्य कसैको नाम पाईंदैन ।
शान्ति पाठ
ॐ पूर्णमदः पूर्णमिदं पूर्णात्पूर्णमुदच्यते । पूर्णस्य पूर्णमादाय पूर्णमेवावशिष्यते ।। ॐ शान्ति ॐ शान्ति ॐ शान्ति ।। ईश्वरमा पूर्णता छ । पूर्णबाट पूर्ण नै उत्पन्न हुन्छ । पूर्णबाट पूर्ण लिंदा पूर्ण नै शेष रहन्छ अर्थात्, परमात्म तत्व पूर्ण छ ।
ईशोपनिषद् श्लोक र अर्थ
ॐ ईशावास्यमिद ँ् सर्वं यत्किञ्च जगत्यां जगत् । तेन त्यक्तेन भुञ्जीथा मा गृधः कस्य स्विद्धनम् ।।१।। कुर्वन्नेवेह कर्माणि जिजीविषेच्छत ँ् समाः । एवं त्पयि नान्यथेतोऽस्ति न कमृ लिप्यते नरे ।।२।। असुर्या नाम ते लोका अन्धेन तमसावृत्ताः । ता ँ् स्ते प्रेत्याभिगच्छन्ति ये के चात्महनो जनाः ।। ३ ।। अनेजदेकं मनसो जवीयो नैनद्देवा आप्नुवन्पूर्वमर्षत् । तद्धावतोऽन्यानत्येति तिष्ठत्तस्मिन्नपो मातरिश्वा दधाति ।। ४ ।। तदेजति तन्नैजति तद्दुरे तद्वन्तिके । तदन्तरस्य सर्वस्य तदु सर्वस्यास्य बाह्यत ः ।। ५ ।। यस्तु सर्वाणि भूतान्यात्मन्येवानुगुप्सते ।। सर्व भूतेषु चात्मानं ततो न विजुप्सते ।। ६ ।। यस्मिन्सर्वाणि भूतान्यात्मैभूद्विजानतः । तत्र को मोहः कः शोक एकत्वमनुपश्यतः ।। ७ ।। स पर्यगाच्छुक्तमकायमव्रणमस्नायुविर ँ् शुद्धमपापविद्धम् । कविर्मनीषी परिभूःस्वयंर्याथातऽर्थान्व्यधाश्वतीभ्य ः समाभ्य ः ।। ८ ।। अन्धं तमः प्रविशन्ति येऽविद्यामुपासते । ततो भूय इव ते तमो य उ विद्याया ्ँ रताः ।।९।। अन्यदेवाहुर्विद्ययान्यादाहुरविद्यया । इति शुश्रुम धीराणां ये नस्तद्विचचक्षिरे ।।१० ।। विद्यां चाविद्यां च यस्तद्वेदोभय ्ँ सह । अविद्यया मृत्यु मृत्र्यु तीत्र्वां विद्ययामृतमश्नुते ।। ११ ।। अन्धं तमः प्रविशन्ति येऽसंभूतिमुपासते । ततो भूय इव ते तमो य उ संभूत्या्ँरताः ।। १२ ।। अन्यदेवाहुः संभवादन्यदाहुरसंभवात् । इति शुश्रुम् धरिाणां ये नस्तद्विचचक्षिरे ।।१३।। संभूतिं तच विनाशं च यस्तद्वेदोभय ्ँ सह । विनाशेन मृतयुं तीत्र्वा संभूत्यामृतमश्नुते ।। १४ ।। हिरण्यमयेन पात्रेण सत्यस्यपिहितामुखम् । तत्वं पूषन्नपावृणु सत्यधमाृय दृष्टते ।।१५ ,, पूषन्नेकर्षे यम सूर्य प्राजापत्य व्यूह रश्मीन्समूह । तेजो यत्ते रूपं कलयाणतमं तत्ते पश्यामि योऽसावसौ पुरुषः सोऽहमस्मि ।।१६ ।। वायुरनिलममृतमथेदं भस्मान्त ्ँ शरीरम् । ॐ क्रतो स्मर कृत ्ँ स्मरकृत ्ँ स्मर ।। १७ ।। अग्ने नय सुपथा राये अस्मान्विश्वानि देव वयुनानि विद्वान् । युयोध्यस्मज्जुहुराणमेनो भूयिष्ठां ते नम उक्र्ति विधेम ।। १८ ।।
रामचरितमानस
रामचरितमानस अवधि भाषाको एक रामायण महाकाव्य हो जसलाई गोस्वामी तुसलसी दासले १६ औँ शताब्दीमा रचना गरेका थिए । रामचरितमानसलाई भारतको संस्कृतिमा एक महत्त्वपूर्ण स्थान प्राप्त छ। यसलाई कतिपय अस्थिक व्यक्तिहरू द्वारा प्रतिदिन पढने गरिन्छ । यसमा भगवान् श्रीरामलाई सर्वशक्तिमान नायकको रूपमा प्रस्तुत गरिएको छ भने उही वाल्मीकीय रामायणमा श्रीरामलाई सामान्य मनुष्य भनिन्छ । रामचरितमानसमा श्रीरामलाई सर्वशक्तिमान हुँदा हुँदै पनि मर्यादा पुरुषोत्तम रहेको उल्लेख छ। यसलाई असोज महिनाको नवरात्रिमा पूरा नौ दिनसम्म अनवरत पाठ गरिन्छ ।
शोभा दीपक सिंह
शोभा दीपक सिंह एक भारतीय सांस्कृतिक प्रभावशाली, फोटोग्राफर, लेखक, शास्त्रीय नर्तक र श्रीराम भारतीय कला केन्द्रका निर्देशक हुन्, दिल्लीमा रहेको सांस्कृतिक संस्था जसले संगीत र प्रदर्शन कलालाई आफ्नो विद्यालय र स्टेज शोहरु मार्फत बढावा दिन्छ। उनी ओडिशाको आदिवासी मार्शल नृत्य शैली मयुरभंज छाउको पुनरुत्थानको लागि उनको योगदानका लागि परिचित छिन्। कला र संस्कृतिमा उनको योगदानको लागि भारत सरकारले सन् १९९९ मा उनलाई चौथो सर्वोच्च नागरिक पुरस्कार पद्मश्री प्रदान गरेको थियो।
जीवनी
शोभाको जन्म डिसीएमका लाला चरत राम र सुमित्रा चरत राम, प्रख्यात कला डोयेन्ने र पद्मश्री विजेता, २१ अक्टोबर १९४३ मा भारतको राजधानी नयाँ दिल्लीमा भएको थियो। मोडर्न स्कूल, नयाँ दिल्लीमा आफ्नो स्कूली शिक्षा पूरा गरेपछि, उनले १९६४ मा आफ्नो बुबाको कम्पनी, दिल्ली क्लोथ एन्ड जनरल मिल्समा व्यवस्थापन प्रशिक्षार्थीको रूपमा आफ्नो क्यारियर सुरु गर्न १९६३ मा दिल्ली विश्वविद्यालयबाट अर्थशास्त्रमा सम्मानको साथ स्नातक गरिन। चार वर्षपछि, १९६७ मा दीपक सिंहसँग उनको विवाह पछि, उनले DCM छोडिन् र श्रीराम भारतीय कला केन्द्र (SBKK), आफ्नी आमा द्वारा स्थापित सांस्कृतिक संगठन, १९५२ मा सामेल भइन्। केन्द्रको कामिनी अडिटोरियमको व्यवस्थापन गर्दा, उनले प्रदर्शन कलामा स्नातकको डिग्री हासिल गर्न आफ्नो पढाइलाई अगाडि बढाए र शम्भु महाराज र बिरजु महाराजबाट नृत्य र विश्वजित रोय चौधरी र अमजद अली खानको नेतृत्वमा संगीतको अध्ययन गरिन।
१९९२ मा, उनी इब्राहिम अल्काजीको लिभिङ थिएटरमा सामेल भइन्, नेशनल स्कूल अफ ड्रामाका पूर्व निर्देशक र आधुनिक भारतीय थिएटरका सबैभन्दा प्रभावशाली व्यक्तित्वहरु मध्ये एक, र थिएटर निर्देशनको अध्ययन गरिन्, १९९६ मा डिप्लोमा प्राप्त गरिन। उनले अल्काजीसँगको आफ्नो सम्बन्ध जारी राखिन् र अल्काजीका चारवटा उत्पादनहरु, थ्री सिस्टर्स, थ्री ग्रीक ट्राजेडीज, ए स्ट्रिटकार नेम्ड डिजायर, र डेथ अफ ए सेल्सम्यानका लागि उनको सहायकको रूपमा काम गरिन्। २०११ मा सुमित्रा चरत रामको मृत्यु पछि, उनले SBKK को संचालकको रूपमा व्यवस्थापन गरिन र आफ्नो पतिको सहयोगमा केन्द्रका गतिविधिहरु सञ्चालन गरिन।
१९९९ पद्मश्री सम्मान प्राप्त गर्ने सिंह, आफ्नो पति दीपक सिंहसँग नयाँ दिल्लीमा बस्छिन्, र दम्पतीको एक छोरी छिन्।
विरासत
सिंहको सबैभन्दा महत्त्वपूर्ण योगदानहरु मध्ये एक भनेको हिन्दुस्तानी शास्त्रीय संगीतमा भोकल र वाद्ययन्त्र, हल्का संगीत भोकल र नृत्य विषयहरु जस्तै कथक, भरतनाट्यम, ओडिसी, मयुरभञ्ज ठीक, ब्याले र समसामयिक नृत्यको संगीत र नृत्य कलेज चलाउने SBKK को नेतृत्वमा उनको गतिविधिहरु हुन्,। रविशंकर, बिरजु महाराज, अमजद अली खान, शम्भु महाराज र शोभना नारायण जस्ता धेरै प्रसिद्ध कलाकार र कला शिक्षकहरु संगठनसँग सम्बन्धित छन्। उनी नयाँ दिल्लीमा आयोजित वार्षिक नृत्य महोत्सव समर ब्याले फेस्टिभलको आयोजक हुन्। उनले कलामा उत्कृष्टतालाई सम्मान गर्नका लागि वार्षिक पुरस्कार, सुमित्रा चरत राम अवार्ड फर लाइफटाइम अचीभमेन्ट पनि स्थापना गरिन्, २०११ मा महाराजले उद्घाटन पुरस्कार प्राप्त गरिन।
सिंह एक कुशल फोटोग्राफर हुन्, जसले व्यक्तिगत रूपमा SBKK को धेरै कार्यहरु कभर गर्दछ। उनले नृत्य, थिएटर र संगीत कभर गरी ४०,००० भन्दा बढी फिल्महरु प्रदर्शन गरेकी छिन्। उनको पहिलो एकल प्रदर्शनी इब्राहिम अल्काजीले सन् १९९६ मा आर्ट ग्यालरीमा आयोजना गरेको थियो। त्यसबेलादेखि, उनले त्रिवेणी कला संगम, नयाँ दिल्ली र नेहरु केन्द्र, लन्डन (२०११) सहित विभिन्न स्थानहरुमा आफ्ना कार्यहरु प्रदर्शन गरिसकेका छन्। २०१३ मा, अल्का पाण्डेले आफ्नो प्रदर्शनी क्युरेट गरे, २५ मार्च २०१३ मा भारत ह्याबिटेट सेन्टरमा सिंहका २५० वटा कामहरु प्रदर्शन गर्दै जहाँ ७० तस्बिरहरु मिलेर बनेको पुस्तक, डान्सस्केप्स: ए फोटोग्राफिक जर्नी, जारी गरियो। उनले भारतीय रंगमञ्चमा थिएटर एस्केप्सः एक्सपिरियनिङ रसस शीर्षकमा एउटा पुस्तक पनि लेखेकी छिन् ।
योर्गन क्लोप
⁯
योर्गेन नरबर्ट क्लोप (जर्मन उच्चारण: [ˈjʏɐ̯ɡən ˈklɔp]; जन्म १६ जुन १९६७) पुर्व फुटबल खेलाडी तथा तत्कालीन प्रशिक्षक हुन्। उनी अहिले प्रिमियर लिगबाट खेल्ने लिभरपुलका प्रशिक्षक हुन्। उनी लिभरपुलका प्रशिक्षक हुनु भन्दा अघि बुन्डेस लिगाको क्लब माइन्ज ०५ का लागि सन् २००१-२००८ र बोरूसिया डर्टमन्डका लागि सन् २००८-२००९ सम्म प्रशिक्षक पद सम्हालेका थिए। उनी २०११ र २०१२ वर्षका उत्कृष्ट जर्मन फुटबल प्रशिक्षक पनि घोषित भएका थिए र उनलाई एक अनुभवी प्रशिक्षकको रूपमा लिइन्छ।
व्यक्तिगत जीवन
क्लोपले दुइ विवाह गरे। उनका दुइ छोरा छन्। सन् २००९ यता, क्लोप हर्डेक भन्ने ठाउँमा बस्दै आएका छन् जहाँ धेरै बोरूसिया डर्टमन्डका खेलाडीको बसोबास छ। सन् १९९५ मा,क्लोपले सफलतापूर्वक खेल विज्ञानमा गोथे विश्वविद्यालय फ्रान्कफर्टबाट आफ्नो अध्ययन पुरा गरेका थिए। क्लोप क्रिस्टियन हुन जो आफ्नो भगवानप्रतिको आस्था व्यक्त गर्छन्। उनी जिसस क्राइस्टलाई आफ्नो जीवनको आधार मान्दछन्।
नेपाली
नेपाली नेपाल देशका जनतालाई जनाउँने विशेषण हो। नेपाली राष्ट्रियता कानुन अनुसार पर्ने नेपालका नागरिकहरू नेपाली हुन् । नेपालको संविधान अनुसार नागरिक अधिकार प्राप्त गर्ने सबै मानिसहरू नेपाली नागरिक हुन्। नेपाली जातियता नभई राष्ट्रियता हो। नेपाल राष्ट्रप्रति निष्ठा राख्ने व्यक्तिहरूलाई सामान्य रूपमा नेपाली भनिन्छ। तर केही गैर नागरिक नेपाली (जस्तै अनाथ नागरिकता विहीन नेपाली), दोहोरो नागरिक, विदेशिएका नेपालीहरू, आदि पनि नेपाली संज्ञाभित्रै पर्छन् वा पर्न सक्छन् ।
राष्ट्रिय इतिहास
राजा पृथ्वीनारायण शाहको एकीकरणबाट नेपाल राष्ट्रको निर्माण भएको थियो। त्यसपछि नेपाली शब्दको प्रयोग नेपाल देशका नागरिकका निम्ति भयो। सम्पूर्ण क्षेत्रिय संज्ञा जस्तै, गोरखाली, कास्केली, जुम्ली, कान्तिपुरे, आदि नेपालीमा मिसिन गयो। त्यो सँगै खस कुरा जसलाई गोरखाली भाषा भनिन्थ्यो आधिकारिक नेपाली भाषा बन्न पुग्यो।
नेपाली गणको उत्पत्ति
नेपालीका वंशजहरू आरम्भको विशाल नेपाल, तिब्बत, भारत, इरान, बर्मा, चीन र मध्य एसियाबाट नेपालको क्षेत्रिय सामुदायिक जनसङ्ख्यासँग मिसिएका हुन्। नेपाली दुई मुख्य भाषा परिवारका सदस्य हुन्; इन्डो-आर्यन भाषा परिवार र भोट-बर्मेली भाषा परिवार। इन्डो-आर्यन भाषा परिवार भारोपेली भाषा परिवारको एक शाखा हो र यस बोली बोल्ने जनता इन्डो-यूरोपियन (भारोपेली) ककेसियन नश्लका हुन्। त्यस्तै भोट-बर्मेली भाषा परिवारका मातृभाषी मंगोल नश्लका हुन्।
विदेशमा रहेका नेपाली
नेपालीहरू भारत र बर्मामा ठूलो सङ्ख्यामा छन् । यसको प्रमुख कारण गोरखाली सैनिक भर्ती अनुसार विदेशिएका नेपालीहरू हुन् । थुप्रै नेपालीहरू खाडी मुलुक, मलेशिया, सं रा. अमेरिका, अस्ट्रेलिया, बेलायत र जापान जस्ता मुलुकमा रोजगार र शिक्षाका निम्ति पलायन भएका छन् ।
नेपालमा रहेका विदेशी
त्यस्तै चीनको तिब्बत, भुटान र भारत राष्ट्रबाट थुप्रै मानिसहरू आएर बसोबास गरेका छन् । यसमध्ये थुप्रै शरणार्थीका रूपमा आएका थिए ।
प्रश्‍नोपनिषद
अथर्ववेदको पिप्पलाद संहिता अन्तर्गत ब्राह्मण ग्रन्थको एकभागको  नाम प्रश्नोपनिषद् (प्रश्न उपनिषद्र) हो । पिप्पलाद संहिताका ब्राह्मण र आरण्यक ग्रन्थ अहिले उपलब्ध छैनन्, ब्राह्मण ग्रन्थको उपनिषद् अंश मात्र प्राप्त छ । यसमा भारद्वाजका छ पुत्रद्वारा सोधिएका प्रश्नको उत्तर पिप्पलाद ऋषिले दिएको प्रसङ्ग उल्लेख छ, त्यसैले यसकोनाम प्रश्नोपनिषद् रहेको देखिन्छ । यसमा मुख्यतः प्राणको उत्पत्ति, यसको शरीरमा प्रवेश तथा उत्क्रमण आदि र ब्रहमविद्या सम्बन्धी गूढ रहस्यको चर्चा गरिएको छ ।
ड्यानी रोज (फुटबल खेलाडी)
ड्यानी रोज (जन्म: २ जुलाई १९९०) एक अङ्ग्रेजी व्यावसायिक फुटबल खेलाडी हुन जसले अङ्ग्रेजी क्लब वाटफोर्ड र इङ्ल्यान्ड राष्ट्रिय फुटबल टोलीका लागि रक्षापङ्क्तिको रूपमा खेल्दछन्।
सन् २००६ मा रोजले इङ्ल्यान्डको लिड्स युनाइटेड नामक एक व्यावसायिक फुटबल क्लब मार्फत फुटबल क्लब कार्यजीवनको सुरुवात गरेका थिए भने उक्त क्लबमा आवद्ध भएको १ वर्षमै उनी प्रिमियर लिग नामक एक इङ्ल्यान्डको सर्वोच्च लिगमा प्रतिस्पर्धा गर्नै क्लब टोटनह्याममा सरुवा भएका थिए। सन् २००७ देखि सन् २००९ सम्म टोटनह्यामसँगको दुई वर्ष बिताएका रोजले कुल १५६ उपस्थितिहरूका जम्मा ८ गोल गर्न सफल भएका थिए भने उनी सन् २००९ मा वाट्फोर्ड नामक प्रिमियर लिगको एक क्लबसँग ऋणमा आवद्ध भएका थिए। वाटफोर्डसँग केही महिने आवद्ध पश्चात् उनी सोही पिटरबर्ग युनाइटेड नामक एक क्लबमा ऋणमा आवद्ध भएका थिए। पिटरबर्ग युनाइटेडका लागि कुल ६ उपस्थिति जनाएका रोज पुनः टोटनह्याममा फर्किएका थिए। सन् २०१० मा उनी ब्रिस्टल सिटीमा आवद्ध भएका थिए भने उनले उक्त क्लबका लागि कुल १७ उपस्थितिहरू जनाएका थिए। सन् २०१२ मा उनी इङ्ल्यान्डको सुन्डरल्यान्ड नामक एक फुटबल क्लबमा आवद्ध भएका थिए जहाँ उनले कुल २७ उपस्थितिहरूमा जम्म १ गोल गर्न सफल भएका थिए। सन् २०११ देखि सन् २०१२ सम्म उनी अन्य क्लबहरूमा आवद्ध भएतापनि उनीले अधिक समय टोटनह्यामानै खेल खेलेका गरेका थिए। सन् २०२० जनवरीमा उनी टोटनह्यामबाट ६ महिनाका लागि न्युक्यासल युनाइटेडमा आवद्ध भएका थिए।
रोजले सन् २००९ मा इङ्ल्यान्डको २१ वर्ष मुनिको राष्ट्रिय टोलीको प्रतिनिधित्व गर्दै अन्तर्राष्ट्रिय फुटबल कार्यजीवनको सुरुवात गरेका थिए। रोजले २१ वर्ष मुनिको राष्ट्रिय टोलीका लागि कुल २९ उपस्थितिहरूमा टोलीका लागि कुल ३ गोल गर्न सफल भएका थिए। सन् २०१८ मा रूसमा आयोजना हुन लागेको फिफा विश्वकपको संस्करणका लागि इङ्ल्यान्ड राष्ट्रिय टोलीको गठन गर्ने समयमा रोजलाई पनि वरिष्ठ टोलीको एक खेलाडीको रूपमा समावेश गराइएको थियो।
लिड्स युनाइटेड
ड्यानी रोजको जन्म सन् १९९० जुलाई २ का दिन दक्षिण योर्कसियरको डनकेस्टरमा भएको थियो भने उनले सन् २००६ मा सोही स्थानमा अवस्थित लिड्स युनाइटेड नामक एक फुटबल क्लब फुटबलमा प्रशिक्षण लिन सुरु गरेका थिए भने उनले सोही वर्ष उक्त क्लबको वरिष्ठ टोलीमा पनि आवद्ध भएका थिए। लिड्स युनाइटेडबाट फुटबलमा प्रशिक्षण लिन सुरु गरेका रोजले उक्त क्लबमा एक पनि उपस्थिति नजनाई इङ्ल्यान्डको प्रिमियर लिग नामक एक सर्वोच्च लिगमा प्रतिस्पर्धा गर्ने क्लब टोटनह्याम हट्सपरमा सन् २००७ मा आवद्ध भएका थिए।
टोटनह्याम हट्सपर
सन् २००७ जुलाई १ का दिन प्रिमियर लिगको क्लब टोटनह्याम हट्सपरले रोजलाई १० लाख युरोमा लिड्स युनाइटेडबाट खरिद गरी उक्त क्लबमा आवद्ध गराएको थियो। उनले त्यसपछि सन् २००८ सम्म टोटनह्याम हट्सपरले खेलेका खेलका लागि अतिरिक्त खेलाडीको रूपमा योगदान दिएका थिए भने सोही वर्ष उनको घुँडामा चोट लागेका कारण उनले केही महिना विश्राम लिएका थिए। सन् २०१० मा रोजले एफए कपमा लिड्स युनाइटेडको विरुद्धमन हट्सपरको तर्फबाट खेल खेलेका थिए भने उक्त बराबरीमा समाप्त भएको थियो। सन् २०१० अप्रिल १४ का दिन रोजले टोटनह्यामको तर्फबाट सर्वोच्च प्रिमियर लिगमा पर्दापण गरेका थिए भने त्यस खेल आर्सनल र हट्सपर बीच आयोजना गरिएको थियो। यस खेलमा रोजले खेलको १० मिनेटमा टोलीका लागि पहिलो गोल गर्दै टोलीलाई अग्रता दिलाएका थिए भने उक्त खेल हट्सपरले २-१ को गोल अन्तरले जित्न सफल भएको थियो। सोही वर्ष उनले त्यस खेलमा गरेको गोलका कारण टोटनह्यामको वेबसाइट र स्काई स्पोर्ट्सद्वारा सञ्चालन वर्षको सर्वोत्कृष्ट गोलको छनोटमा मतदानका कारण वर्षको उत्कृष्ट गोलको रूपमा सर्वाधिक मत प्राप्त गरेका थिए।  सन् २०११ मे ११ का दिन ब्ल्याकपुलको विरुद्धमा आयोजित खेलमा पनि उनले हट्सपरका तर्फबाट खेलमा सहभागिता जनाएका थिए भने उक्त खेल १-१ को बराबरीमा टुङ्गिएको थियो।
विभिन्न क्लबहरूमा ऋणमा आवद्ध
सन् २००९ को मार्च महिनामा उनी प्रिमियर लिगको वाट्फोर्ड नामक एक क्लबसँग ऋणमा आवद्ध भएका थिए भने उनले उक्त क्लबमा आवद्ध भएपश्चात् सन् २००८-०९ को प्रिमियर लिग संस्करणमा सोही क्लबको प्रतिनिधित्व गरेका थिए। सन् २००९ अप्रिल ४ का दिन डनक्यास्टरको विरुद्ध आयोजित खेलमा रोजले वाट्फोर्डका तर्फबाट पर्दापण गरेका थिए भने उक्त खेल वाट्फोर्डले २-१ को गोल अन्तरले जित्न सफल भएको थियो। सन् २००९ सेप्टेम्बर २९ का दिन रोज सन् २०१० को जनवरीसम्मका लागि पिटरब्रोउग युनाइटेड फुटबल क्लबसँग ऋणमा आवद्ध भएका थिए। पिटरब्रोउग युनाइटेडका प्रबन्धकको प्रस्थान पश्चात् सन् २००९ नोभेम्बर ११ का दिन उनी पुनः टोटनह्याममा फिर्ता भएका थिए।
सन् २०१० सेप्टेम्बर ९ का दिन उनले इङ्ल्यान्ड च्याम्पियनसिप नामक दोस्रो सर्वोच्च लिग च्याम्पियनसिपको क्लब ब्रिस्टल सिटीसँग ऋणमा आवद्ध भएका थिए। १३ नोभेम्बरका दिन उनी ब्रिस्टल सिटीको तर्फबाट पूर्व क्लब लिड्स युनाइटेडको विरुद्ध मैदान उत्रिएका थिए भने उनको उक्त क्लबमा उपस्थिति देखेर घरेलुु समर्थकहरूले उनको आलोचना गरेका थिए। सन् २०११ को फेब्रुअरी महिनामा उनी पुनः टोटनह्याम हट्सपरमा फिर्ता भएका थिए। सन् २०१२ अगस्ट ३१ का दिन उनले प्रिमियर लिगको क्लब सुन्डरल्यान्डमा ऋणमा आवद्ध भएका थिए। रोजले सन् २०१२ सेप्टेम्बर १५ का दिन लिभरपुलको विरुद्ध उक्त क्लबका लागि प्रिमियर लिगमा पहिलो उपस्थिति जनाएका थिए। सन् २०१३ अप्रिल २९ का दिन एस्टर भिल्लाको विरुद्ध आयोजित खेलमा उनले क्लबका तर्फबाट पहिलो गोल गर्न सफल भएका थिए। रोज त्यसपछि सन् २०१३ मानै हट्सपरमा फिर्ता भएका थिए भने सन् २०१३ मे महिनामा आयोजित एक खेलमा पाखुरामा चोट लागेका कारण उनीको पाखुराको शल्यक्रिया गराएका थिए।
अन्तर्राष्ट्रिय खेलजीवन
सन् २००५ मा रोजले १६ वर्ष मुनिको इङ्ल्यान्ड राष्ट्रिय फुटबल टोलीको तर्फबाट आफ्नो अन्तर्राष्ट्रिय फुटबल कार्यजीवनको सुरुवात गरेका थिए भने उनले उक्त टोलीमा आवद्ध रहँदा १ वर्षको अवधिमा कुल ५ उपस्थितिहरू जनाएका थिए। सन् २००६ मा उनको १७ वर्ष मुनिको राष्ट्रिय टोलीमा पदोन्नति भएको थियो भने उनले १ वर्षे बसाइँमा उक्त टोलीका लागि कुल १३ उपस्थितिहरू जनाएका थिए। सन् २००९ जुन १ का दिन रोजलाई २१ वर्ष मुनिको राष्ट्रिय टोलीको प्रतिनिधित्व गर्नका लागि बोलाइएको थियो भने उनले सोही वर्ष आयोजित युरोपेली च्याम्पियनसिप नामक एक अन्तर्राष्ट्रिय फुटबल प्रतियोगितामा टोलीका तर्फबाट केही खेलहरू खेलेका थिए। ८ जुनका दिन आयोजित अजरबैजान विरुद्धको मैत्रीपूर्ण खेलमा रोजले टोलीका तर्फबाट पहिलो आधिकारिक खेल खेलेका थिए भने उक्त खेलमा राष्ट्रिय टोलीले अजरबैजान राष्ट्रिय टोलीलाई ७-० को फराकिलो गोल अन्तरले पराजित गर्न सफल भएको थियो। सन् २००९ नोभेम्बर १४ का दिन रोजले सन् २०११ को युरोपेली च्याम्पियन्सिप नामक एक अन्तर्राष्ट्रिय फुटबल प्रतियोगिताको छनोट खेलमा पुर्तुगाल विरुद्ध पहिलो आधिकारिक गोल गर्न सफल भएका थिए भने उक्त खेलमा इङ्ल्यान्ड २१ वर्ष मुनिको राष्ट्रिय टोलीले पुर्तुगाल २१ वर्ष मुनिको राष्ट्रिय टोलीलाई पराजित गर्न सफल भएको थियो। सन् २०१० अगस्ट १० का दिन आयोजित उज्बेकिस्तान विरुद्धको खेलमा रोजले दोस्रो गोल गर्दै टोलीका लागि थप अग्रता दिलाएका थिए भने उक्त खेल इङ्ल्यान्डले २-० गोल अन्तरले जित्न सफल भएको थियो। सन् २०११ को युरोपेली च्याम्पियनसिप आयोजना हुनु भन्दा अगाडिको अन्तिम खेलमा रोजले नर्वेको विरुद्ध व्यक्तिगत तेस्रो गोल गर्न सफल भएका थिए भने उक्त खेल पनि राष्ट्रिय टोलीले २-० गोल अन्तरले हात पारेको थियो।
एल चाभो डेल ओचो
एल चाभो डेल ओचो  रोबर्टो गोमेज द्वारा बनाईएको मेक्सिकन टेलिभिजन शृङ्खला हो, १९७१ जुन २० मा जारी भएको थियो.
मेना सुभारी
मेना सुभारी (जन्म: १३ फेब्रुअरी १९७९) एक अमेरिकन अभिनेत्री, फेसन डिजाइनर, मोडल हुन् । मेनाले मोडलिङबाट आफ्नो करिअरको सुरुवात गरेर १९९० मा ब्वाई मिट्स वर्ल्ड र हाइ इन्सिडेन्ट अथिती भूमिकामा अभिनय गरेकी थिइन् । उनी १९९७ मा नोव्हेरबाट प्रमूख भूमिकामा देखापरेकी थिइन् ।
युईएफए युरोपा लिग
युइएफए युरोपा लिग युरोपेली फुटबल क्लबहरू बिच सञ्चालन हुने दोस्रो ठुलो प्रतियोगिता हो (युइएफए च्याम्पियन लिग पछीको) । जुन सन् १९७१ देखि प्रत्येक वर्ष आयोजना हुदै आइरहेको छ ।
स्रोत
श्रेणी :युइएफए श्रेणी :फुटबल प्रतियोगिता श्रेणी :फुटबल
सिलेट विभाग
सिलेट बङ्गलादेशमा रहेका ८ विभाग मध्ये एक हो। यो विभाग बङ्गलादेशको उत्तर-पूर्वमा अवस्थित छ। यो विभागको नाम यहाँ रहेको सिलेट सहरबाट राखिएको थियो। सिलेटको स्थानीय नाम भने श्रीहट्टाबाट आएको हो भने हाल यसलाई सिलेट भन्ने गरिन्छ। सिलेट विभाग दक्षिण एसियाको एक पुरातात्विक आधारभूत क्षेत्र हो। यस क्षेत्रमा हिन्दू, बौद्ध र इस्लामी संस्कृति एक समृद्ध इतिहास रहेको पाइन्छ। यस विभागमा मुख्यतः हिन्दु, सुपी र मुस्लिम धार्मिका मानिसहरू बसोबास गर्छन्।  ।
भूगोल
सिलेट विभाग बङ्गलादेशको उत्तर-पूर्वी भागमा पर्छ भने यो विभाग २३°५८' देखि २५°१२' उत्तर अक्षांश र ९०°५६' देखि ९२°३०' पूर्वी देशान्तरणमा अवस्थित छ। सिलेट विभागले बङ्गलादेशको कुल क्षेत्रफल मध्ये १२२९८.४ वर्ग किलोमिटर ओगटेको छ। यस विभागलाई भारतको मेघालय राज्यले उत्तर, भारतको त्रिपुरा राज्यले दक्षिण, मिजोरोम, भातरको आसाम राज्यले पूर्व र नेत्रकोना र किशोरगञ्ज जिल्लाले पश्चिमबाट घेरेको छ।कुसियारा, सुरमा, मनु आदि यस विभागका प्रमुख नदिहरू हुन्।
इतिहास
बङ्गलादेश स्वतन्त्रता युद्ध भन्दा पहिला यो विभाग पाकिस्तानमा जलालबाद जिल्लाको रूपमा रहेको थियो। बङ्गलादेश पाकिस्तानबाट स्वतन्त्र भए पश्चात् यो विभाग नयाँ निर्माण भएको स्वतन्त्र देश बङ्गलादेशको एक भाग बनेको थियो तर सन् १९५५ भन्दा अघि सिलेट चिट्टग्राम विभागमा रहेको थियो।
सिल्ट क्षेत्रमा संयुक्त अधिराज्यको सेण्ट अल्बान्स सहरसँग एक "मैत्री सम्बन्ध" छ। सिलेट विभाग र सेण्ट अलबान्सको सम्बन्ध सन् १९८८ मा स्थापना भएको थियो जब सेण्ट अल्बान्स जिल्ला परिषद्ले घरवारविहीनहरूका लागि अन्तर्राष्ट्रिय वर्षमा सिलेटलाई एक आवास परियोजनामा सहयोग पुर्‍याएको थियो। बङ्गलादेशका अन्य विभागलाई छाडेर सिलेट विभागलाई छनोट गरियो किनकि यो सेन्ट अल्बन्समा सबैभन्दा ठूलो जातीय अल्पसङ्ख्यक समूहको लागि मूल क्षेत्र सिलेट थियो। सेण्ट अल्बान्स जिल्लाका परिषद्का अनुसार अधिकांश बेलायती बंगलादेशी सिलेट जातीय मूलका हुन्। ब्रिटेनका अन्य सहरहरूसँग पनि सिलेटको धेरै मित्रता सम्बन्ध छन् किनकि बेलायतमा ५ लाख बङ्गलादेशी सिलेटबाट आएका छन्। यसले रोचडेल, ओल्डह्याम, लण्डन, र अधिक धेरै स्थानहरू जस्तै स्थानहरू समावेश गर्दछ।
जनशाङ्खिकि
विभाग प्रतिवेदनका अनुसार यस विभागको कुल जनसङ्ख्या ८१०७७६६ रहेको छ जसमध्ये पुरुषको जनसङ्ख्या ५०.६७% छ भने महिलाको जनसङ्ख्या ४९.३३% रहेको छ। धर्मका आधारमा यस विभाग इस्लाम धर्मवलम्बीको जनसङ्ख्या ८१%  छ भने हिन्दु धर्मवलम्बीको जनसङ्ख्या १७.८०% छ। त्यस्तै गरी बुद्ध धर्मवलम्बीको जनसङ्ख्या ०.०२, इसाई धर्मवलम्बीको जनसङ्ख्या ०.०६% र अन्य धर्मका मानिसहरूको जनसङ्ख्या १.१२% रहेको छ। यस विभागमा ७५२४ मस्जिद, १०७० मन्दिर, ६५ गिर्जाघर, ९ प्यागोडा, ५० चिहानहरू रहेका छन्। यस विभागमा ६२ स्वस्थ्य केन्द्र अस्पताल, ३६ उपजिल्ला स्वस्थ्य केन्द्र, ८६ सङ्घ स्वस्थ्य केन्द्र तथा परिवार नियोजन केन्द्र, ३ सङ्क्रात्मक रोग उपचार केन्द्र, ६ मातृ तथा शिशु उपचार तथा हेरचाह केन्द्र, ३८ गैरसरकारी अस्पताल र १२ पशु जाँच तथा उपचार केन्द्रहरू रहेका छन्।
अर्थतन्त्र
सिलेट विभाग बङ्गलादेशको उत्तर पूर्व भागमा अवस्थित छ भने यस विभागको अर्थतन्त्र चट्टग्राम विभाग र ढाका विभाग पछि सबैभन्दा धेरै र तिव्र गतिमा बढिरहेको छ। यो विभाग क्षेत्रफलको आधारमा र जनसङ्ख्याको आधारमा बङ्गलादेशको सबैभन्दा तेस्रो ठूलो विभाग हो। हाल यो विभाग बङ्गलादेशको कृषि तथा अन्न उब्जाउ गर्ने विभागको राजधानीको रूपमा परिचित छ। सिलेट विभागको हिण्टरल्याण्ड नामक एक उपत्यकाबाट हाल ग्यास उत्खनन गरिँदै आएको छ।
वैदेशिक रोजगारी
वैदेशिक रोजगारीले सिलेट विभागको अर्थतन्त्रमा ठूलो सहयोग पुर्‍याउँदै आएको छ भने वैदेशिक रोजगारी यहाँको प्रमुख आए आर्जनको स्रोत पनि हो। यस विभागका थुप्रै मानिसहरू मध्य पूर्वी एसियाका देशहरू जस्तै; साउदी अरब, संयुक्त राज्य इमिरेट्स आदिमा काम गर्नका लागि गएका छन् भने केही सलहटीहरू संयुक्त राज्य अमेरिका र संयुक्त अधिराज्यमा पनि काम गर्न गएका छन्। हाल वैदेशिक रोजगारीको सिलसिलामा गएका सलहटीहरूले मुलिकबाट थुप्रै रकमहरू पठाउने गरेका छन् भने बेलायत गएका ९०-९५% बङ्गलादेशीहरू सिलेटका मानिसहरू रहेको एक तथ्याङ्कले देखाएको छ। सन् २०१२-२०१३ को आर्थिक वर्षमा लगभग १० बिलियन रकम वैदेशिक रोजगारबाट प्राप्त भएको थियो। हाल यस विभागमा सञ्चालनमा रहेका विभिन्न उद्योग तथा कलकारखानाहरू विदेशमा काम गरिरहेका सलहटीले सञ्चालन गरिरहेका छन् जसका कारण यस विभागमा थुप्रै होटल, अतिथि गृहहरू खोलिएका छन्।
पर्यटन व्यवसाय
सिलेट विभागले पर्यटन क्षेत्र मार्फत पनि लाभ उठाइरहेको छ। यहाँ पर्यटकीय स्थल र पुरातात्त्विक धरोहरहरू रहेका कारण यहाँ वर्षैनी थुप्रै आन्तरिक तथा बाह्य पर्यटकहरू आउने गरेका छन्। यस विभागमा रहेका केइनी पुल, अलि अम्जद घण्टाघर, लालाखाल, जमफलोङ, माधबकुण्ड झरना, बिचनाकाण्डी, लवाचारा राष्ट्रिय निकुञ्ज आदि पर्यटकीय स्थलहरू हुन्। सिलेटमा शाहजलालको चिहान रहेका कारण यसलाई बङ्गलादेशको आध्यात्मिक राजधानीले पनि चिनिने गरिन्छ। यस विभागको जिल्लाहरूमा थुप्रै होटल, अतिथि गृह आदि रहेका छन्।
यस विभागको मुख्य आय श्रोतको बाटो भनेको कृषि र खेती हो जसमा जिल्लाकै ५१.३४% मानिसहरू संलग्न छन्। यस जिल्लाका मानिसहरू अन्य जस्तै ८.५२% मजदुरी, व्यापार र उद्योगमा १.५६%, वाणिज्यमा ११.८१%, सञ्चार र यातायातमा २.१३%, रेमिटेन्समा ५.१६%, निर्माण क्षेत्रमा १.४१%, सुविधा ५.६७%, धार्मिक सेवा ०.४३% र अन्य ११.९६% रहेका छन्।
प्रशासन
सन् १९९५ मा सिलेटलाई बङ्गलादेशको छैटौँ विभागको रूपमा घोषित गरिएको थियो। यो विभागमा परिणत हुनु भन्दा अघि चट्टग्राम विभागको एक भाग थियो। हाल सिलेट विभाग ४ जिल्लाहरूमा विभाजित छ जसमा हबिगञ्ज, मौलभीबाजार, सुनामगञ्ज र सिलेट जिल्ला समावेश छन्। सिलेट विभागमा ३५ उप-जिल्ला, ३२३ सङ्घ परिषद्, १०१८५ गाउँ र १४ नगरपालिकाहरू रहेका छन्। यस विभागको कुल जनसङ्ख्या १ करोड रहेको छ जुन बङ्गलादेशको कुल जनसङ्ख्याको ७% भन्दा पनि कम हो।
शिक्षा
यस विभागको कुल साक्षरता दर ४०.०९% रहेको छ जसमध्ये पुरुषको साक्षरता दर ४३.७२% छ भने महिलाको साक्षरता दर ३६.०४% रहेको छ। यस विभागमा ६ विश्वविद्यालय, ४ मेडिकल कलेज, ५ आयुर्वेदिक संस्था, ५ शिक्षक शिक्षण संस्था, १२९ क्याम्पस, २ कानुन क्याम्पस, १ संस्कृत क्याम्पस, २ व्यवसायीक शिक्षण संस्था, ७८० माध्यमिक विद्यालय, ५७२६ प्राथमिक विद्यालय, ८८ सामुदायिक विद्यालय, ७ सङ्गीत विद्यालय, ५२२ मदरसाहरू रहेका छन्। यस जिल्लाका केही उत्कृष्ट विद्यालयहरू यस प्रकार छन्; शाहजलाल विज्ञान तथाा प्राबिधिक विश्वविद्यालय, लिडङ् विश्वविद्यालय, सिलेट एमएजी ओसमानी मेडिकल क्याम्पस, एम्सी क्याम्पस, मौलभीबाजार सरकारी क्याम्पस (सन् १९५६), श्रीमङ्गल सरकारी क्याम्पस, हबिगञ्ज सरकारी बिन्दाबन क्याम्पस, सनामगञ्ज सरकारी क्याम्पस (सन् १९४४), सिलेट सरकारी पाइलट उच्च विद्यालय, अग्रागमी सरकारी कन्या उच्च विद्यालय, मौलभीबाजार सरकारी उच्च विद्यालय, काली प्रसाद उच्च विद्यालय (सन् १८९५), काशीनाथ अलादिन उच्च विद्यालय (सन् १९१७), अब्दुल फजिल चौधरी उच्च विद्यालय, हबिगञ्ज सरकारी उच्च विद्यालय, सुनामगञ्ज सरकारी उच्च विद्यालय (सन् १८८७) आदि।
नेपालमा विद्यालयको तहगत संरचना
विद्यालयको तहको संरचना विभिन्न समयमा परिबर्तन हुदै आइरहेको छ । जसलाई विविन्न राजनतिक परिबर्तन अन्तर्राष्ट्रिय प्रयोग आदि ले प्रभाव परेको हुन्छ ।
वर्तमान संरचना
नेपालको वर्तमान विद्यालयको तहगत संरचना
जोन जे लाउड
जोन ज्याकब लाउड (२ नोभेम्बर, १८४४ - १० अगस्त, १९१६) एक अमेरिकी आविस्कारक थिए जसलाई बलपोइन्ट कलम डिजाइन गर्नका लागि चिन्ने गरिन्छ। हार्वर्ड कलेजमा एक अधिवक्ताको रूपमा प्रशिक्षित, लाउडले वेमाउथ, म्यासेचुसेट्समा युनियन नेसनल बैङ्कमा एक कोषपालको रूपमा काम गरेका थिए।
२०१६-१७ युईएफए युरोपा लिग
स्रोत
श्रेणी :युइएफए श्रेणी :फुटबल प्रतियोगिता श्रेणी :फुटबल
नडाइल जिल्ला
नडाइल (নড়াইল) बङ्गलादेशको दक्षिण-पश्चिम भागमा रहेको एक जिल्ला हो । यो जिल्ला खुल्ना विभागमा पर्छ ।
इतिहास
नडाइल सहर एक जमिन्दारको नामबट उत्पत्ति भएको थियो । यहाँका जमिनदारहरूले रुपगञ्ज बजारको स्थापना गरेबा थिए, जुन एक जमिन्दारको नामबाट राखिएको थियो । उनिहरूले यस सहरमा ब्रिटिस्ट शासनकालमा रुपगञ्ज सहर नजिक पहिलो पटक एक हुलाक कार्यलयको स्थापना गरेका थिए । त्यसपछि उनिहरूले नडाइल सहरको उत्थानका लागि संस्कृतिक, खेलकुद र शिक्षामा विकास गरेका थिए ।
भूगोल
यो जिल्ला २३°०२' देखि २३°१९' उत्तर अक्षांश र ८९°३३' देखि ८९°४८' पूर्व देशान्तरणमा अवस्थित छ । मेहेरपुर जिल्लाले बङ्गलादेशको कुल क्षेत्रफल मध्य ९७८.७६ वर्ग किलोमिटर ओगटेको छ । यस जिल्लालाई मगुरा जिल्लाले उत्तरबाट घेरेको छ भने दक्षिणमा खुल्ना र बागेरहाछ जिल्लाहरूले घेरेका छन् । त्यस्तै गरी फरिदपुर र गोपालगञ्ज जिल्लाले पुर्वमा र जशोर जिल्लाले पश्चिमबाट घेरेको छ ।
यस जिल्लाको वार्सिक अौसत तापक्रम ११.२ डिग्री देखि ३७.१ डिग्री मापन गरिन्छ भने यस जिल्लामा वार्सिक १४६७ मिलिमिटर पानी पर्ने गरेको छ । यस जिल्ला हुँदै मधुमती, नवगंग, भौरव र चित्रा नदि बगेको छ ।
प्रशासन
प्रशासनिक नडाइल जिल्ला सन् १९८४ मा स्थापना भएको थियो । यस जिल्लाका ३ उप- जिल्लाहरू रहेका छन् जसमा नडाइल सदर सबैभन्दा ठूलो उप-जिल्ला हो भने (३८१.७६ वर्ग किलोमिटर) भने लोहाजडा सबैभन्दा सानो उप-जिल्ला हो (२९०.८३ वर्ग किलोमिटर) । नडाइल सहर चित्राको किनारमा रहेको छ । यस जिल्ला उप-जिल्लाहरू नडाइल सदर र कालिया नगरपालिकामा र ३९ सङ्घीय परिसदमा विभाजित भएका छन् जुन १८ वडा, ४३ महल, ४४५ मैजास, ७५१ गाउँमा उप विभाजित छन् ।